มีก้อนเนื้อนูนๆแดงๆตรงแคมใหญ่ด้านขวา เป็นมาเกือบเดือนแล้วค่ะ ตอนแรกไม่เจ็บไม่แสบจนลืมว่าเป็นไปแล้ว 1-2 วันมานี้เริ่มแสบจับไม่ได้เลยเกิดจากอะไรคะ ควรไปหาทันเลยมั้ยคะ หรือควรรอให้ประจำเดือนหมดก่อน
สวัสดีค่ะ ก้อนเนื้อนูน ที่อยู่แคมใหญ่ อาจเป็น1. เป็นถุงน้ำที่เกิดจากการอุดตันของต่อมบาร์โธลิน (Bartholin's cyst) โดยปกติถุงน้ำนี้จะไม่ทำให้เจ็บ แต่อาจทำให้ขัดๆ ได้เวลาเดิน ส่วนในขณะที่มีเพศสัมพันธ์ ถุงน้ำจะมีขนาดที่ใหญ่ขึ้นเนื่องจากมีการสร้างเมือกออกมาเพิ่มขึ้นมา ทั้งนี้ หากถุงน้ำมีขนาดเล็ก อาจยุบลงได้ แต่หากถุงน้ำเกิดการอักเสบติดเชื้อขึ้น จะทำให้มีอาการเจ็บและปวด และกลายเป็นฝีหนองตามมาได้2. เป็นเนื้องอกของต่อมบาร์โธลิน เรียกว่า Bartholin's gland tumor แต่พบได้น้อยมาก3. เป็นถุงน้ำที่เกิดจากการอุดตันของต่อมอื่นๆ เช่น ต่อมผลิตไขมัน ต่อม Skene's gland4. หูดหงอนไก่ เป็นโรคติดต่อทางเพศสัมพันธ์ เกิดจากการติดเชื้อไวรัส จะเห็นเป็นตุ่มหรือติ่งที่ผิวจะขรุขระ สีออกชมพูหรือเนื้อ ไม่ได้ทำให้เกิดอาการเจ็บหรือแสบ แต่อาจคันเล็กน้อยได้ในเบื้องต้น อาจลองนั่งแช่อวัยวะเพศในน้ำอุ่นวันละ 2-3 ครั้ง ครั้งละ 20-30 นาที เพราะหากเป็น Bartholin's cyst อาจช่วยให้ยุบลงได้ ไม่ไปกด ไม่นวดหรือคลึงก้อน แต่หากก้อนไม่ยุบหายไป หรือปวดมากขึ้น ก็ควรไปพบสูติ-นรีแพทย์เพื่อตรวจค่ะ